**ZMLUVA č. .................**

**o poskytnutí dotácie z rozpočtu Mesta Kráľovský Chlmec**

**uzatvorená podľa ustanovenia § 51 Občianskeho zákonníka**

**I.**

**Zmluvné strany**

|  |  |
| --- | --- |
| **Poskytovateľ:**  | **Mesto Kráľovský Chlmec** |
| Sídlo: | L. Kossutha 99, 077 13 Kráľovský Chlmec |
| Zastúpený:  | Mgr. Balog Jozef – primátor mesta |
| IČO: | 00 331 619 |
| Bankové spojenie: | OTP Banka č. ú. 7998424/5200 |

|  |  |
| --- | --- |
| **Príjemca:** |  |
| Sídlo: |  |
| Zastúpený:  |  |
| IČO: |  |
| Bankové spojenie: |  |

uzatvárajú v súlade so Všeobecne záväzným naradením Mesta Kráľovský Chlmec č. 3/2012 o podmienkach poskytovania dotácií z rozpočtu mesta Kráľovský Chlmec túto zmluvu o poskytnutí dotácie:

**II.**

**Predmet zmluvy**

2.1. Predmetom zmluvy je poskytnutie finančnej dotácie na základe uznesenia Mestského zastupiteľstva mesta Kráľovský Chlmec vo výške ............................ eur (slovom .....................................................................) za účelom čiastočnej úhrady nákladov spojených s uskutočnením .............................................................................................................................
.......................................................................................................................................................

2.2. Táto zmluva je zároveň aj oznámením poskytovateľa o poskytnutí dotácie príjemcovi na príslušný kalendárny rok.

**III.**

**Podmienky použitia a vyúčtovania dotácie**

3.1. Príjemca preberá finančnú dotáciu a zaväzuje sa sumu ....................... eur použiť
výlučne na účel špecifikovaný v tejto zmluve.

3.2. Príjemca sa zaväzuje zúčtovať prijatú dotáciu do 30 dní po ukončení akcie, na ktorú bola dotácia poskytnutá, najneskôr do 10. januára nasledujúceho kalendárneho roka tak, že k vyúčtovaniu predloží účtovné doklady, prípadne iné dokumenty a písomností preukazujúce účel a rozsah použitia dotácie a ich kópie.

3.3. Poskytovateľ po vykonaní kontroly zúčtovania vráti účtovné doklady a ostatné písomnosti príjemcovi a označí ich odtlačkom pečiatky poskytovateľa.

3.4. V prípade, ak príjemca nepredloží vyúčtovanie použitia dotácie do 15 dní odo dňa doručenia výzvy poskytovateľa, je povinný vrátiť poskytovateľovi dotáciu v tej istej lehote a v poskytnutej výške.

**IV.**

**Záväzok príjemcu**

4.1. Príjemca sa zaväzuje propagovať Mesto Kráľovský Chlmec na podujatiach organizovaných príjemcom spôsobom uvedeným v žiadosti o dotáciu. Zároveň sa zaväzuje, že zabezpečí o tom fotodokumentáciu alebo videonahrávku, ktorú odovzdá spolu s vyúčtovaním poskytovateľovi.

4.2. Príjemca sa zaväzuje realizovať spolufinancovanie projektu z vlastných zdrojov najmenej
v rozsahu 10 % ............. (alebo iná hodnota) z požadovanej dotácie.

**V.**

**Kontrola použitia finančnej dotácie**

5.1. Poskytovateľ si vyhradzuje právo kontroly použitia poskytnutej finančnej dotácie.

5.2. Príjemca sa zaväzuje, že v prípade preukázania skutočnosti, že poskytnutá dotácia nebola
použitá na zmluvou dohodnutý účel, vráti poskytnutú finančnú dotáciu poskytovateľovi do 15 dní odo dňa termínu zúčtovania a zároveň uhradí penále v zmysle zákona č. 523/2004 Z.z.
o rozpočtových pravidlách verejnej správy a o zmene a doplnení niektorých zákonov v znení neskorších predpisov.

5.3. V prípade nevyčerpania dotácie, prípadne použitia prostriedkov v rozpore s v tejto zmluve dohodnutými podmienkami je žiadateľ povinný poskytnutú dotáciu vrátiť spolu s úrokom za obdobie odo dňa poskytnutia až do vrátenia dotácie vo výške dvojnásobku základnej úrokovej sadzby Európskej centrálnej banky na účet mesta.

**VI.**

**Doba čerpania**

Príjemca sa zaväzuje vyčerpať dotáciu do konca rozpočtového roka, v rozsahu a za
podmienok v tejto zmluve stanovených.

**VII.**

**Záverečné ustanovenia**

7.1.Na práva a povinnosti zmluvných strán, ktoré nie sú touto zmluvou upravené sa primerane použijú ustanovenia Občianskeho zákonníka a príslušných právnych predpisov.

7.2. Zmluva je vyhotovená v troch rovnopisoch, z ktorých dve vyhotovenia obdrží poskytovateľ a jedno vyhotovenie príjemca.

7.3. Meniť a dopĺňať jednotlivé ustanovenia tejto zmluvy je možné len vo forme písomných dodatkov odsúhlasených oboma zmluvnými stranami.

7.4. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcom po dni jej zverejnenia na webovom sídle mesta Kráľovský Chlmec / www.kralovskychlmec.sk.

7.5. Zmluvné strany prehlasujú, že túto zmluvu prečítali, jej obsahu a právnym účinkom z nej vyplývajúcim v plnom rozsahu porozumeli. Zároveň prehlasujú, že zmluvu uzatvárajú slobodne, vážne a zrozumiteľne a na znak súhlasu s jej obsahom a vôle byť ňou viazaní ju vlastnoručne podpisujú.

Kráľovský Chlmec ..............................

Poskytovateľ: Príjemca:

 .......................................... .............................................

 Mesto Kráľovský Chlmec xy

 Mgr. Jozef Balog – primátor organizácia